ระเบียบมหาวิทยาลัยเทคโนโลยีสุรนารีระเบียบมหาวิทยาลัยเทคโนโลยีสุรนารีว่าด้วย การสอบพ.ศ. ๒๕๔๒ เพื่อให้การสอบของมหาวิทยาลัยเป็นไปด้วยความเรียบร้อยมีแนวปฏิบัติที่ชัดเจนและเป็นไป ตามข้อบังคับมหาวิทยาลัยเทคโนโลยีสุรนารีว่าด้วยการศึกษาขั้นปริญญาตรี พ.ศ. ๒๕๔๑อาศัยอำนาจตามความในมาตรา ๑๖ (๒) และมาตรา ๑๙(๑) แห่งพระราชบัญญัติมหาวิทยาลัยเทคโนโลยีสุรนารี พ.ศ. ๒๕๓๓ประกอบกับมติสภาวิชาการ ในการประชุมครั้งที่ ๑/๒๕๔๒ เมื่อวันที่ ๙ กุมภาพันธ์ พ.ศ.๒๕๔๒ และมติสภามหาวิทยาลัย ในการประชุมครั้งที่ ๑/๒๕๔๒ เมื่อวันที่ ๒๐ กุมภาพันธ์ พ.ศ.๒๕๔๒ จึงกำหนดระเบียบเกี่ยวกับการสอบ ไว้ดังต่อไปนี้ข้อ ๑ ระเบียบนี้เรียกว่า"ระเบียบมหาวิทยาลัยเทคโนโลยีสุรนารี ว่าด้วยการสอบ พ.ศ. ๒๕๔๒"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิกระเบียบมหาวิทยาลัยเทคโนโลยีสุรนารีว่าด้วยการสอบประจำภาค พ.ศ. ๒๕๓๖ และให้ใช้ระเบียบนี้แทนข้อ ๔ ในระเบียบนี้"มหาวิทยาลัย" หมายถึงมหาวิทยาลัยเทคโนโลยีสุรนารี"อธิการบดี" หมายถึงอธิการบดีมหาวิทยาลัยเทคโนโลยีสุรนารี"นักศึกษา" หมายถึงนักศึกษามหาวิทยาลัยเทคโนโลยีสุรนารี"กรรมการคุมสอบ" หมายถึงบุคคลที่มหาวิทยาลัยแต่งตั้งให้มีหน้าที่เกี่ยวกับการกำกับห้องสอบและให้หมายความรวมถึงอาจารย์ผู้สอนหรือบุคคลที่ได้รับมอบหมายจากสำนักวิชาให้ควบคุมการสอบด้วย"ผู้เข้าสอบ" หมายถึงนักศึกษามหาวิทยาลัยเทคโนโลยีสุรนารี หรือผู้ร่วมเรียนในมหาวิทยาลัยเทคโนโลยีสุรนารีที่มีสิทธิเข้าสอบตามประกาศรายชื่อผู้มีสิทธิเข้าสอบ"การสอบ" หมายถึง การสอบประจำภาค, การสอบกลางภาคหรือการสอบใด ๆ ที่เกี่ยวข้องกับรายวิชาที่เปิดสอนในมหาวิทยาลัยเทคโนโลยีสุรนารีข้อ ๕ ให้ผู้เข้าสอบปฏิบัติดังนี้๕.๑แต่งกายถูกต้องตามข้อบังคับมหาวิทยาลัยเทคโนโลยีสุรนารี ว่าด้วยเครื่องแต่งกายนักศึกษามหาวิทยาลัยเทคโนโลยีสุรนารี พ.ศ. ๒๕๓๖๕.๒ นำบัตรประจำตัวนักศึกษาไปแสดงทุกครั้งถ้าผู้ใดไม่มีบัตรดังกล่าว กรรมการคุมสอบอาจพิจารณาไม่อนุญาตให้เข้าสอบ๕.๓ ควรไปถึงห้องสอบก่อนเวลาสอบประมาณ ๑๕นาทีแต่จะเข้าห้องสอบได้ต่อเมื่อได้รับอนุญาตจากกรรมการคุมสอบผู้ที่ไปถึงห้องสอบหลังจากที่ได้เริ่มดำเนินการสอบไปแล้วเกิน ๓๐ นาทีจะไม่มีสิทธิเข้าห้องสอบ๕.๔ ไม่ออกจากห้องสอบก่อนเวลา ๓๐ นาทีนับตั้งแต่เริ่มลงมือสอบ๕.๕ ไม่นำตำรา หนังสือ บันทึกข้อความหรือวัสดุอุปกรณ์ใด ๆ เข้าไปในห้องสอบ เว้นแต่กรรมการคุมสอบอนุญาตตามที่กรรมการออกข้อสอบกำหนด๕.๖เชื่อฟังคำแนะนำและปฏิบัติตามคำสั่งกรรมการคุมสอบโดยเคร่งครัด๕.๗ลงลายมือชื่อในบัญชีรายชื่อผู้เข้าสอบทุกครั้ง๕.๘ เขียนชื่อ - สกุล เลขประจำตัวนักศึกษาและเลขที่นั่งสอบ ลงบนแบบทดสอบและกระดาษดำตอบให้ถูกต้องชัดเจน๕.๙ ห้ามขีดเขียนข้อความ เครื่องหมายและสัญลักษณ์ใด ๆลงบนกระดาษคำตอบนอกเหนือจากที่ได้กำหนดไว้ในคำสั่งเกี่ยวกับวิธีการตอบถ้าจะมีการทดให้ทดในแบบทดสอบ หรือขอกระดาษทดจากกรรมการคุมสอบ๕.๑๐ ไม่กระทำการใด ๆที่เป็นการรบกวนผู้เข้าสอบอื่น ๆ ขณะที่อยู่ในห้องสอบ๕.๑๑ ไม่ทุจริตในการสอบไม่พูดหรือติดต่อกับผู้เข้าสอบอื่นหรือบุคคลภายนอกไม่พยายามดูคำตอบจากผู้เข้าสอบอื่นหรือยอมให้ผู้เข้าสอบอื่นดูคำตอบของตน๕.๑๒ ไม่นำข้อสอบ กระดาษคำตอบ กระดาษทดออกจากห้องสอบ๕.๑๓ เมื่อหมดเวลาสอบและกรรมการคุมสอบสั่งให้หยุดทำข้อสอบจะต้องหยุดทำทันที แต่จะออกจากห้องสอบได้ต่อเมื่อกรรมการได้ตรวจนับแบบทดสอบและกระดาษคำตอบ แล้วอนุญาตให้ออกไปได้เท่านั้น๕.๑๔ เมื่อออกจากห้องสอบไปแล้วต้องไม่กระทำการใด ๆที่เป็นการรบกวนผู้ที่ยังสอบอยู่ในกรณีที่นักศึกษาไม่ปฏิบัติตามข้อ ๕.๑, ๕.๒,๕.๓, และ ๕.๔ โดยมีเหตุผลความจำเป็นให้กรรมการคุมสอบในห้องนั้นเป็นผู้พิจารณาอนุญาตเป็นรายกรณีข้อ ๖ ผู้เข้าสอบที่ไม่ปฏิบัติตามคำสั่งหรือคำแนะนำของกรรมการคุมสอบ กรรมการคุมสอบอาจให้ออกจากห้องสอบ และไม่อนุญาตให้สอบหลังจากที่ได้ตักเตือนซ้ำแล้วอีกครั้งหนึ่ง โดยจะถือว่าผู้เข้าสอบไม่ได้คะแนนในการสอบครั้งนั้นข้อ ๗ การลงโทษ๗.๑ ถ้าเป็นความผิดประเภททุจริตให้ลงโทษโดยได้รับ Fในรายวิชาที่กระทำผิดระเบียบการสอบส่วนรายวิชาอื่นที่นักศึกษาลงทะเบียนเรียนไว้ ถ้าเป็นรายวิชาที่สอบมาแล้วให้ได้ผลการสอบตามที่สอบได้จริง ถ้าเป็นรายวิชาที่ยังไม่ได้สอบก็ให้ดำเนินการสอบตามปกติและให้ได้ผลการสอบตามที่สอบได้จริง และให้พิจารณาสั่งพักการศึกษานักศึกษาผู้นั้น ๑ภาคการศึกษาเป็นอย่างน้อย หรืออาจให้พ้นสภาพการเป็นนักศึกษาก็ได้๗.๒ ถ้าเป็นความผิดประเภทส่อเจตนาทุจริตให้ลงโทษโดยให้ได้รับ Fในรายวิชาที่กระทำผิดระเบียบการสอบและอาจพิจารณาสั่งพักการศึกษานักศึกษาผู้นั้นได้ไม่เกิน ๑ ภาคการศึกษา๗.๓ถ้าเป็นความผิดอย่างอื่นที่ระบุไว้ในข้อปฏิบัติของนักศึกษาในการสอบให้ลงโทษตามควรแก่ความผิดนั้นแต่จะต้องไม่เกินกว่าระดับโทษต่ำสุดของความผิดประเภททุจริตตามข้อ ๗.๑ข้อ ๘ กรรมการคุมสอบต้องปฏิบัติตามระเบียบการสอบอย่างเคร่งครัดและต้องไม่กระทำการใด ๆ ที่เป็นการเอื้ออำนวยให้เกิดการทุจริตในการสอบหรือละเว้นไม่ดำเนินการตามระเบียบการสอบเมื่อเกิดการทุจริตในการสอบมิฉะนั้นจะถือว่ากระทำความผิดอย่างร้ายแรงข้อ ๙ ในกรณีที่มีการทุจริตหรือสงสัยว่าจะกระทำการทุจริตให้กรรมการคุมสอบบันทึกพฤติกรรมการกระทำผิดของผู้เข้าสอบ พร้อมยึดหลักฐาน (ถ้ามี)โดยให้ผู้เข้าสอบดำเนินการสอบต่อไป และรายงานให้ศูนย์บริการการศึกษาทราบ เพื่อดำเนินการตามขั้นตอนต่อไปกรณีวิชาที่มีการจัดสอบนอกเหนือจากประกาศตารางสอบของมหาวิทยาลัยให้รายงานศูนย์บริการการศึกษาทราบ ภายใน ๑ วันทำการข้อ ๑๐ นักศึกษาผู้ใดถูกสั่งลงโทษตามประกาศนี้ให้ผู้นั้นมีสิทธิ์อุทธรณ์ โดยให้ยื่นเรื่องที่ศูนย์บริการการศึกษาได้ภายใน ๗ วันนับแต่วันที่ลงชื่อรับทราบผลการลงโทษข้อ ๑๑ ให้อธิการบดีเป็นผู้รักษาการตามระเบียบนี้ประกาศ ณ วันที่ ๕ มิถุนายน พ.ศ. ๒๕๔๒ศาสตราจารย์คนึง ฦๅไชยนายกสภามหาวิทยาลัยเทคโนโลยีสุรนารีปริญสินีย์/ผู้จัดทำ๑๑ พฤษภาคม ๒๕๕๔